## Zakon o prikupljanju podataka po osiguranicima o obveznim doprinosima, porezu na dohodak i prirezu porezu na dohodak

### NN 114/2001 (20.12.2001.), Zakon o prikupljanju podataka po osiguranicima o obveznim doprinosima, porezu na dohodak i prirezu porezu na dohodak

# HRVATSKI SABOR

1877

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O PRIKUPLJANJU PODATAKA PO OSIGURANICIMA O OBVEZNIM DOPRINOSIMA, POREZU NA DOHODAK I PRIREZU POREZA NA DOHODAK

Proglašavam Zakon o prikup­lja­nju podataka po osiguranicima o obveznim
doprinosima, porezu na dohodak i prirezu porezu na dohodak, koji je donio
Hrvatski sabor na sjednici 7. prosinca 2001.

Broj: 01-081-01-3875/2
Zagreb, 13. prosinca 2001.

Predsjednik
Republike Hrvatske
**Stjepan Mesić,** v. r.

if !supportEmptyParas endif

## ZAKON

### O PRIKUPLJANJU PODATAKA PO OSIGURANICIMA O OBVEZNIM DOPRINOSIMA, POREZU NA DOHODAK I PRIREZU POREZU NA DOHODAK

I. OPĆE ODREDBE

Članak 1.

Ovim se Zakonom utvrđuje obveza objedi­njenog mjesečnog prikup­lja­nja i
obrade podataka po osiguranicima o obračunatim i uplaćenim doprinosima za
mirovinsko osigura­nje, zdravstveno osigura­nje i zapoš­ljava­nje (u da­lj­njem
tekstu: obvezni doprinosi), porezu na dohodak od nesamostalnog rada i
samostalne djelatnosti i prirezu porezu na dohodak od nesamostalnog rada i
samostalne djelatnosti (u da­lj­njem tekstu: porez na dohodak i prirez porezu
na dohodak), te podataka o ­njihovim uplatama.

Članak 2.

(1) Obveza prikup­lja­nja podataka odnosi se na osiguranike za koje je
zakonom propisana obveza plaća­nja obveznih doprinosa, poreza na dohodak i
prireza porezu na dohodak.

(2) Obveza prikup­lja­nja podataka odnosi se i na druge osobe, osigurane
u određenim okolnostima prema propisima o mirovinskom i zdravstvenom osigura­nju,
za koje je propisana obveza plaća­nja doprinosa, poreza na dohodak i prireza
porezu na dohodak.

Članak 3.

(1) Prikup­lja­nje i obradu podataka prema ovome Zakonu obav­lja Središ­nji
re­gistar osiguranika (u da­lj­njem tekstu: REGOS).

(2) Podaci iz stavka 1. ovoga članka mogu se koristiti za statistička
istraživa­nja i druge službene svrhe.

(3) Podaci iz stavka 1. ovoga članka mogu koristiti osiguranici i druge
osobe na koje se ti podaci odnose radi ostvariva­nja svojih prava.

(4) O korište­nju podataka u druge svrhe, izvan onih u stavku 2. i 3.
ovoga članka, odlučuje tijelo uprav­ljanja REGOS-a.

II. TEMELJNI POJMOVI

Članak 4.

U smislu ovoga Zakona pojedini pojmovi imaju s­ljedeća znače­nja:

1. *Objedi­njeno mjesečno prikup­lja­nje*  je postupak prikup­lja­nja podataka o svim
obveznim doprinosima, porezu na dohodak i prirezu porezu na dohodak, te o
uplatama istih putem jedinstvenog obrasca na mjesečnoj razini po osiguraniku,

2. *Osiguranik* je u smislu ovoga Zakona osoba obuhvaćena obveznim
mirovinskim i osnovnim zdravstvenim osigura­njem, te osigura­njem za slučaj
nezaposlenosti.

3. *Druga osoba* je u smislu ovoga Zakona osoba obuhvaćena obveznim
mirovinskim i osnovnim zdravstvenim osigura­njem, koja može ostvariti prava iz
toga osigura­nja samo u određenim okolnostima,

4. *Uspostav­lja­nje Obrasca R-S* je skup rad­nji kojima REGOS po
službenoj dužnosti za osiguranike koji su sami obveznici plaća­nja doprinosa,
poreza na dohodak i prireza porezu na dohodak objedi­njuje podatke prikup­ljene
od Hrvatskog zavoda za mirovinsko osigura­nje, Hrvatskog zavoda za zdravstveno
osigura­nje i Ministarstva financija (u da­lj­njem tekstu: ustanove i tijelo
državne uprave) nadležnih za utvrđiva­nje razdob­lja, osnovice i mjesečnog
iznosa doprinosa, predujma poreza na dohodak i prireza porezu na dohodak, te
podatke o ­njihovim uplatama,

5. *Upariva­nje podataka* u smislu ovoga Zakona su rad­nje kojima
se kontrolira i povezuje sadržaj podataka na Obrascu R-S sa sadržajem
istovjetnih podataka na nalozima za uplatu,

6. *Pros­ljeđiva­nje naloga* u smislu ovoga Zakona znači dostav­lja­nje
prethodno kontroliranog i uparenog naloga za uplatu ovlaštenoj organizaciji za
obav­lja­nje platnog prometa platite­lja,

7. *Izvrše­nje naloga* u smislu ovoga Zakona su rad­nje koje obav­lja
ovlaštena organizacija za obav­lja­nje platnog prometa koja vodi račun platite­lja
radi naplate naloga tj. prijenosa sredstava s računa platite­lja na račun
primate­lja,

8. *Osobni račun* je račun na ime člana mirovinskog fonda otvoren
radi evidentira­nja prikup­ljenog doprinosa za mirovinsko osigura­nje na teme­lju
individualne kapitalizirane šted­nje u skladu sa Zakonom o obveznim i dobrovo­ljnim
mirovinskim fondovima,

9. *Re­gistar* je središ­nja baza podataka po osiguranicima i
drugim osobama o doprinosima, porezu na dohodak i prirezu porezu na dohodak, te
podataka o ­njihovim uplatama.

III. NAČIN
PRIKUPLJANJA I OBRADA PODATAKA

Članak 5.

(1) Podaci se prikup­ljaju na obrascu »Specifikacija po osiguranicima o
obračunatim i uplaćenim obveznim doprinosima, porezu na dohodak i prirezu
porezu na dohodak – Obrazac R-S« (u da­lj­njem tekstu: Obrazac R-S).

(2) Oblik, sadržaj, način popu­njava­nja i dostav­lja­nja Obrasca R-S,
te kontrolu ispravnosti Obrasca R-S propisuje pravilnikom REGOS uz prethodnu
suglasnost ministra financija.

Članak 6.

Na Obrascu R-S objedi­njeno se prikup­ljaju mjesečno podaci o obračunatom
i uplaćenom:

1. doprinosu za obvezno mirovinsko osigura­nje na teme­lju generacijske
solidarnosti,

2. doprinosu za obvezno mirovinsko osigura­nje na teme­lju individualne
kapitalizirane šted­nje,

3. doprinosu za osnovno zdravstveno osigura­nje,

4. doprinosu za zapoš­ljava­nje,

5. porezu na dohodak,

6. prirezu porezu na dohodak.

Članak 7.

(1) Obveznik podnoše­nja podataka iz članka 6. ovoga Zakona na Obrascu
R-S je poslodavac i osoba koja ima obveze poslodav­ca, i to za:

– doprinos za obvezno mirovinsko osigura­nje na teme­lju generacijske
solidarnosti, prema Zakonu o mirovinskom osigura­nju,

– doprinos za obvezno mirovinsko osigura­nje na teme­lju individualne
kapitalizirane šted­nje prema Zakonu o obveznim i dobrovo­ljnim mirovinskim
fondovima,

– doprinos za osnovno zdravstveno osigura­nje prema Zakonu o
zdravstvenom osigura­nju,

– doprinos za zapoš­ljava­nje prema Zakonu o zapoš­ljava­nju,

– porez na dohodak prema propisima o porezu na dohodak,

– prirez porezu na dohodak prema propisima o porezu na dohodak.

(2) Iznimno od stavka 1. ovoga članka, za osiguranike koji su sami
obveznici plaća­nja obveznih doprinosa prema propisima o mirovinskom i
zdravstvenom osigura­nju, podatke o razdob­lju, osnovici i mjesečnom iznosu
doprinosa, predujma poreza na dohodak i prireza porezu na dohodak podnose
ustanove i tijelo državne uprave nadležni za ­njihovo utvrđiva­nje.

(3) Za osiguranike iz stavka 2. ovoga članka REGOS po službenoj dužnosti
na teme­lju podnošenih podataka uspostav­lja Obrazac R-S.

(4) Ministar financija može donijeti propis kojim će se podrobnije
urediti obveznici podnoše­nja podataka i način podnoše­nja tih podataka.

Članak 8.

(1) Obveznici iz članka 7. stavka 1. ovoga Zakona dužni su podnijeti
podatke REGOS-u na Obrascu R-S prilikom svakog plaća­nja obveza iz članka 6.
ovoga Zakona.

(2) Ustanove i tijelo državne uprave dužni su istovremeno s utvrđiva­njem
podataka iz članka 7. stavka 2. ovoga Zakona te podatke bez odgode podnijeti
REGOS-u.

(3) Iznimno od stavka 1. ovoga članka, ako obveznik nije platio obveze
iz članka 6. ovoga Zakona, obvezno do kraja mjeseca podnosi Obrazac R-S u kojem
su obračunate zakonom utvrđene obveze.

(4) Obveznici
podnoše­nja podataka koji svoje financijsko poslova­nje ne vode preko računa,
dužni su dostaviti Obrazac R-S do kraja mjeseca u kojem je nastala obveza
zajedno s dokazom o plaćenim obvezama.

Članak 9.

(1) REGOS je dužan u roku od tri radna dana od dana primitka Obrasca R-S
izvršiti kontrolu ­nje­gove ispravnosti.

(2) Kada REGOS ustanovi da su podaci u Obrascu R-S neispravni,
ispostavit će obvezniku ispis grešaka.

(3) Obveznik je
dužan u roku od tri radna dana od dana primitka ispisa grešaka dostaviti
REGOS-u novi isprav­ljeni Obrazac R-S.

Članak 10.

(1) Obveznik podnoše­nja podataka iz članka 7. stavka 1. ovoga Zakona,
istovremeno s dostavom Obrasca R-S, podnosi naloge za plaća­nje obveza iz
članka 6. ovoga Zakona, ispostav­ljene na teret svog računa određenog za izvrše­nje
i evidentira­nje ne­izvršenih osnova za plaća­nje, Zavodu za platni promet.

(2) Podaci i nalozi za plaća­nje podnose se na papirnom ili magnetnom
mediju, odnosno elektroničkim putem.

Članak 11.

(1) REGOS po zaprima­nju Obrasca R-S putem matičnog broja, odnosno
jedinstvenoga matičnog broja građana obveznika podnoše­nja Obrasca R-S i
identifikatora Obrasca R-S uparuje podatke s Obrasca R-S, s podacima na
nalozima za plaća­nje obveza iz članka 6. ovoga Zakona koje dostav­lja na uvid
Zavod za platni promet.

(2) O izvršenom upariva­nju REGOS odmah izvješćuje Zavod za platni
promet.

Članak 12.

(1) Po izvršenom upariva­nju podataka s Obrasca R-S i naloga za plaća­nje,
Zavod za platni promet za usklađene podatke pros­ljeđuje naloge za plaća­nje na
izvrše­nje u organizaciju ovlaštenu za obav­lja­nje platnog prometa u kojoj se
vodi račun platite­lja.

(2) Organizacija ovlaštena za obav­lja­nje platnog prometa koja vodi
račun primate­lja, dužna je podatke o izvrše­nju naloga za plaća­nje dostaviti
REGOS-u najkasnije iduće­ga radnoga dana.

Članak 13.

(1) REGOS, osim poslova iz članka 86. Zakona o obveznim i dobrovo­ljnim
mirovinskim fondovima, obav­lja i s­ljedeće poslove:

1. ustrojava i vodi re­gistar o podacima iz Obrasca R-S iz članka 6.
ovoga Zakona te o izvršenim nalozima za plaća­nje iz članka 12. stavka 2. ovoga
Zakona,

2. donosi propise o provedbi ovoga Zakona kad je za to ovlašten,

3. vodi jedinstveno računovodstvo osobnih računa članova mirovinskih
fondova koje obuhvaća: zaprima­nje ukupnog iznosa uplate za individualnu
kapitaliziranu šted­nju i ­njezino raspoređiva­nje po osobnim računima članova
mirovinskih fondova; obav­lja­nje konverzije obračunskih jedinica; pros­ljeđiva­nje
uplate u od­govarajući mirovinski fond; vođe­nje evidencije o osobnim ra­čunima
članova mirovinskih fondova: prijenos imovine iz jednog u drugi mirovinski fond
i uspostav­lja­nje sustava tokova podataka potrebnih za vođe­nje jedinstvenog
računovodstva osobnih računa,

4. obav­lja i druge poslove za koje je ovlašten zakonom.

(2) U obav­lja­nju poslova iz svoje nadležnosti iz stavka 1. točke 1. i
2. ovoga članka REGOS ima javne ovlasti.

(3) U obav­lja­nju javnih ovlasti i drugih zadaća utvrđenih ovim Zakonom
REGOS surađuje s tijelima državne uprave i tijelima jedinica lokalne i područne
(re­gionalne) samouprave, Hrvat­skim zavodom za mirovinsko osigura­nje,
Hrvatskim zavodom za zdravstveno osigura­nje, Hrvatskim zavodom za zapoš­ljava­nje,
bankama, organizacijama koje obav­ljaju poslove platnog prometa i drugim
fizičkim i pravnim osobama.

Članak 14.

Podatke iz re­gistra iz članka 13. stavka 1. točke 1. ovoga Zakona REGOS
dostav­lja:

– Hrvatskom zavodu za mirovinsko osigura­nje, mirovinskim društvima i
Ministarstvu financija – o mirovinskim doprinosima,

– Hrvatskom zavodu za zdravstveno osigura­nje i Ministarstvu financija,
o obveznom doprinosu za osnovno zdravstveno osigura­nje,

– Hrvatskom zavodu za zapoš­ljava­nje i Ministarstvu financija – o
doprinosu za zapoš­ljava­nje,

– Ministarstvu financija – o porezu na dohodak i prirezu porezu na
dohodak, a podatke o prirezu porezu na dohodak tijelima jedinica lokalne i
područne (re­gionalne) samouprave kojima pripada ovaj prirez.

Članak 15.

Podatke iz re­gistra iz članka 13. stavka 1. točke 1. ovoga Zakona REGOS
dostav­lja tijelima državne uprave i tijelima sudbene vlasti kada su ova tijela
ovlaštena zakonom pribaviti ove podatke.

Članak 16.

(1) Na zahtjev osiguranika REGOS je dužan osiguraniku izdati potvrdu o
podacima unesenim u re­gistar. Potvrda je javna isprava.

(2) Kada na teme­lju potvrde iz stavka 1. ovoga članka osiguranik smatra
da su mu u re­gistru evidentirani neispravni podaci, on ima pravo pisanim
zahtjevom i uz prilaga­nje odgovarajuće­g dokaza, zatražiti da REGOS izvrši
ispravak odnosno dopunu.

(3) REGOS je dužan po zahtjevu iz stavka 2. ovoga članka, u roku od 15
dana od dana primitka zahtjeva, provesti odgovarajući ispravak, odnosno dopunu
re­gistra i obavijestiti osiguranika o uči­njenom.

(4) Kada osiguranik na teme­lju potvrde iz stavka 1. ovoga članka smatra
da je obveznik podnoše­nja podataka podnoseći Obrazac R-S povrijedio pravo iz
radnog odnosa, on može ostvariti zaštitu svoje­ga prava u rokovima i postupku o
ostvariva­nju prava i obveza iz radnog odnosa prema odredbama Zakona o radu i
nakon provedenog postupka zaštite prava zatražiti ispostav­lja­nje novog
Obrasca R-S.

(5) Kada osiguranik, koji je sam obveznik plaća­nja obveznih doprinosa,
poreza na dohodak i prireza porezu na dohodak iz članka 7. stavka 2. ovoga
Zakona, smatra da je nadležna ustanova, odnosno tijelo državne uprave dostavilo
pogrešne podatke o razdob­lju, osnovici ili mjesečnom iznosu doprinosa, odnosno
porezu na dohodak ili prirezu porezu na dohodak i da je time došlo do povrede
nekog od ­nje­govih prava odnosno obveza, on može, u roku od 15 dana od dana
primitka potvrde iz stavka 1. ovoga članka, od nadležne ustanove odnosno tijela
državne uprave zatražiti da mu se rješe­njem donesenim u upravnom postupku
utvrdi navedeno pravo, odnosno obveza.

(6) REGOS može zaračunati naknadu za ispostav­lja­nje potvrde iz stavka
1. ovoga članka, ali ona ne može biti veća od troška izrade potvrde.

IV. ZAŠTITA TAJNOSTI PODATAKA

Članak 17.

(1) Podaci o osiguranicima i ­njihovoj plaći, doprinosima, porezu i
prirezu, prikup­ljeni na teme­lju ovoga Zakona mogu se koristiti samo u svrhe
određene zakonom i ne mogu se koristiti u druge svrhe.

(2) REGOS osigurava tajnost podataka prikup­ljenih prema ovome Zakonu.

(3) Profesionalnom tajnom smatraju se podaci o osiguranicima, ­njihovoj
plaći i o ­njihovom osobnom životu prikup­ljeni prema ovome Zakonu, za koje
saznaju radnici REGOS-a i drugih pravnih osoba u postupku ­njihovog prikup­lja­nja,
obrade i pohra­njiva­nja, kao i podaci o osiguranicima koji su već pohra­njeni
u informa­tičkom sustavu.

(4) REGOS pravilnikom propisuje način i postupak zaštite tajnosti
podataka.

V. KAZNENE ODREDBE

Članak 18.

(1) Obveznik podnoše­nja podataka pravna osoba kaznit će se za prekršaj
novčanom kaznom u svoti od 5.000,00 do 50.000,00 kuna;

1. ako ne dostavi podatke REGOS-u na Obrascu R-S prilikom svakog plaća­nja
obveza iz članka 6. ovoga Zakona (članak 8. stavak 1.).

2. ako ne dostavi podatke REGOS-u na Obrascu R-S do kraja mjeseca u
kojem su obračunate zakonom utvrđene dospjele obveze (članak 8. stavak 3. i
4.),

3. ako ne dostavi i isprav­ljeni Obrazac R-S u propisanom roku (članak
9. stavak 3.),

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u iznosu od 500,00 do 5.000,00 kuna.

(3) Za prekršaj iz stavka 1. ovoga članka kaznit će se obveznik podnoše­nja
podataka fizička osoba novčanom kaznom u iznosu od 1.000,00 do 10.000,00 kuna.

Članak 19.

Novčanom kaznom od 500,00 kuna do 50.000,00 kuna kaznit će se za
prekršaj:

– osoba koja neovlašteno dade na uvid trećoj osobi podatke iz re­gistra
o osiguranicima, ­njihovoj plaći i druge ­njihove osobne podatke prikup­ljene
prema ovome Zakonu.

– osoba koja prikup­ljene podatke od REGOS-a koristi u svrhe izvan onih
koje su određene ovim Zakonom (članak 3. i 17. stavak 1.)

VI. PRIJELAZNE I ZAVRŠNE ODREDBE

Članak 20.

REGOS će u roku od 15 dana od dana stupa­nja na snagu ovoga Zakona
donijeti provedbene propise iz članka 5. stavka 2. i članka 17. stavka 4. ovoga
Zakona.

Članak 21.

(1) Hrvatski zavod za mirovinsko osigura­nje, Hrvatski zavod za
zdravstveno osigura­nje, Hrvatski zavod za zapoš­ljava­nje i tijela državne
uprave koji u obav­lja­nju svojih djelatnosti prikup­ljaju podatke, koji se
prema ovome Zakonu prikup­ljaju na Obrascu R-S i dostav­ljaju REGOS-u, dužni su
uskladiti svoje poslova­nje do 31. prosinca 2002. s odredbama ovoga
Zakona.

(2) Od 1. siječ­nja 2003. prestaju važiti odredbe zakona i provedbenih
propisa kojima je utvrđeno prikup­lja­nje istih podataka koji se prikup­ljaju
prema ovome Zakonu.

Članak 22.

Danom primjene ovoga Zakona prestaje važiti Uredba o objedi­njenom
mjesečnom prikup­lja­nju podataka po osiguranicima, o obveznim doprinosima,
porezu na dohodak i prireza na porez na dohodak od nesamostalnog rada i
samostalne djelatnosti i o uplatama (»Narodne novine«, br. 79/01.).

Članak 23.

Ovaj Zakon stupa na snagu osmoga dana od dana objave u »Narodnim
novinama«, a primje­njuje se od 1. siječ­nja 2002.

Klasa: 140-01/01-01/06
Zagreb, 7. prosinca 2001.

HRVATSKI  SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 114/2001-1877